Държавен вестник, бр. 102, 2009 г., стр. 91

БРОЙ  102	
Д Ъ Р Ж А В Е Н  В Е С Т Н И К 	
СТР.  91  
2.4. Предвиждат се самостоятелни проце­
дурни помещения за:
2.4.1. вани – класически и за подводноструев 
масаж, както и със специално предназначение: 
седалищни, подводно-чревни, частични – за 
горни и/или долни крайници, включително 
вани по Хауфе, изкуствени газови вани (въгле­
кисели, сероводородни, перлени). Спазват се 
изискванията за пределно допустими газови 
концентрации; 
2.4.2. лечебни душове и душови катедри; 
2.4.3. басейни за подводна кинезитерапия 
(включително съоръжени с повдигащи устрой­
ства, допълващи подемната сила на водата); 
басейните са със сух коридор за достъп на 
персонала. 
2.5. Други помещения: чакалня, лекарски 
кабинет, манипулационна, диспечерски пункт с 
контролно-командно табло за вентилацията и 
звуковата и светлинната сигнализация, съблекал­
ни с кабини (превишаващи броя на водолечеб­
ните апарати от два до три пъти), помещение 
за влажни обвивания, обливания, обтривания; 
сепарирана зала за следпроцедурен отдих, свър­
зана със санитарен възел с отделни тоалетни и 
душове за хигиенни и адаптивно-темпериращи 
преди и след процедурния прием нужди за мъже 
и жени, сушилно и складово помещение. 
3. Термотерапевтично отделение/сектор. 
3.1. Сауна: 
3.1.1. помещение с площ около 3 – 4 кв. м 
и относителна влажност на въздуха до 12 %; 
3.1.2. за обслужващия персонал се осигурява 
възможност за директно или опосредствано 
визуално наблюдение извън сауната, както и 
контрол чрез звукова или светлинна сигнали­
зация; 
3.1.3. помещения за студена баня и общо 
суховъздушно охлаждане с размери 6 м/4 м 
и басейн 2 м/1 м, душове, мивка, кушетки 
за почивка и в съседство с директен достъп 
кабини за събличане. 
3.2. Парафино- (парафанго-) и/или калоле­
чение (луголечение, торфолечение): кабинки 
за процедури, парафинова/парафанго кухня, 
кухня за приготвяне на калта/лугата/торфа с 
осигурена всмукателна вентилационна уредба 
(камина). Склад за парафин, помещения за 
съхраняване и регениране на лечебната кал, 
подходящо вентилирани. Разполагат с душове 
(душ-кабина) за след кало-/луго-/торфопро­
цедурния прием, съблекалня и помещение за 
следпроцедурна почивка. 
3.3. Криолечение: хладилник с камера, 
компреси, различни по форма и големина, 
ледени блокчета или специални пакети с 
хидроколатор и др. 
4. Кинезитерапевтично отделение/сектор: 
4.1. Зала/кабинет за активна кинезитера­
пия – за индивидуални и групови занимания, 
свързана със санитарния възел, съблекалните 
и останалите кабинети от сектора. 
4.2. Кабинет/и или кабина/и за лечебен 
масаж – с териториално отграничени работ­
ни места. Оборудване: кушетка с променлива 
геометрия и паравани. 
4.3. Сектор/кабинет за механотерапия и 
функционална реедукация – в самостоятелно 
помещение или обособен на територията на 
залата за активна кинезитерапия. 
4.4. Сектор/кабинет за трудо-/ерготера­
пия – възстановяване и трениране на: дей­
ности от ежедневието и елементи от основни 
трудови навици. 
4.5. Складово помещение. 
5. Електросветлолечебно отделение/сек­
тор – с осигурена звукова или светлинна ин­
дикация за връзка с и контрол на пациента: 
5.1. Помещенията на отделенията/сектори­
те/кабинетите за електро- и светлолечение се 
разделят на кабини посредством дървени или 
пластмасови прегради в светъл тон, с бърз и 
удобен достъп (врата тип „летяща“, завеси). 
Кабините с процедурна кушетка са с минимални 
размери: дължина – 2 м, широчина – 1,5 м, и 
височина 2 м. За високочестотна терапия – за­
творени екранирани кабини с размери 2,20 м 
дължина, 2,15 м широчина при височина 2,20 м. 
5.2. Във всяка кабина се помества само един 
стационарен терапевтичен апарат и източник 
за допълнително осветление. 
5.3. Не се допускат в съседство апарати от 
различен честотен диапазон. 
5.4. Процедурите се изпълняват върху дър­
вена или от друг електроизолационен материал 
кушетка, а водопроводната и отоплителната 
инсталация се изолират чрез решетка със съ­
щите характеристики. 
5.5. Притежават отделно помещение – кухня 
с площ минимум 6 кв.м, за подготовка на ле­
чебните процедури (хидрофилни възглавнички, 
електроди и др.). Хидрофилните възглавнички 
за чиста галванизация и фореза се съхраняват 
и обработват разделно, включително и тези за 
лекарствени разтвори с различен йонен заряд. 
Необходимо е да се обзаведе и с всмукателна 
вентилационна уредба, термостат, стерилизатор. 
За болничните лечебни заведения може да се 
ползва централна стерилизация. Извънболнич­
ните структури могат да сключват договори с 
външен изпълнител за стерилизация на меди­
цински инструментариум и материали.
5.6. Осигурява се шкаф за съхранение на 
лекарствените разтвори. 
5.7. Допуска се разкриване на фотариум 
(отделно, подходящо вентилирано помещение 
за групови ултравиолетови облъчвания с про­
филактична цел). За персонала и пациентите 
се осигуряват защитни очила.
6. Сектор/кабинет (минимална площ от 12 
кв. м) за: 
6.1. функционална диагностика – пособия 
за ъглометрия, сантиметрия, динамометрия, 
специални фишове за находката, медицинска 
везна за тегло и ръст, огледала и др.;